
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, Φ. 479/128002/Σ. 587 (1) 

Σύσταση τετραμελούς επιτροπής στο Υπουργείο Εθνικής Άμυνας για 
την απλούστευση της νομοθεσίας και των κανονιστικών ρυθμίσεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Την Διάταξη του άρθρου 12 παράγραφος 3 του Ν. 1943/91 «Εκ¬ 
συγχρονισμός της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς διατάξεις» (ΦΕΚ 

Α/ 

50/11.4.1991). 

β. Τις διατάξεις του Ν. 660/77 «Περί Υπουργείου Εθνικής Άμυνας 
και των οργάνων της Ανωτάτης Διοικήσεως και Ελέγχου των Ενόπλων 
Δυνάμεων» (ΦΕΚ Α' 218), αποφασίζουμε: 

Άρθρο 1 

1. Συνιστούμε τετραμελή επιτροπή στο Υπουργείο Εθνικής Άμυνας/ 
Γενικό Επιτελείο Εθνικής Άμυνας για την υποβοήθηση του έργου της 
ενδεκαμελούς επιτροπής του Υπουργείου Προεδρίας της Κυβέρνησης 
για την απλούστευση της νομοθεσίας και των κανονιστικών ρυθμίσεων. 

2. Μέλη της ανωτέρω επιτροπής ορίζονται: 

α. Ο Νομικός Σύμβουλος του Υπουργείου (ΥΕΘΑ) Σοφός Αναστά¬ 
σιος, ο οποίος θα εκτελεί και χρέη προέδρου. 

. β. Ο Διευθυντής Γ’ Κλάδου/ΓΕΕΘΑ Υποστράτηγος Επαμ. Γαλανά- 
κης, ως Γενικός Διευθυντής Διοικητικής Υποστήριξης. 

γ. Ο Διευθυντής Δ’ Κλάδου/ΓΕΕΘΑ Υπνχος Γεω. Φουσιάνης, ως Δ/ 
ντής αρμόδιος για την οργάνωση και απλούστευση διαδικασιών, 
δ. Ο εκπρόσωπος των υπαλλήλων που ορίσθηκε από την ΑΔΕΔΥ. 

Άρθρο 2 

Η απόφαση αυτή να δήμοσιευθεί στην Εφημερίδα της Κυβερνή¬ 
σεως. 

Αθήνα, 7 ΜαΤου 1991 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΓΓΣΙΩΤΗΣ 
-♦- 

Αριθ. Φ. 7849/8721 (2) 

Επανάκτηση της Ελλην. Ιθαγένειας από τον Αμανατίδη Γεώργιο του 
Λάζαρου και οκτώ (8) ακόμη πρόσωπα. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 7849/8721/24.5.1991 απόφαση του Υφυπουργού Εσω¬ 
τερικών, που εκδόθηκε μετά από σύμφωνη γνωμοδότηση του Συμβου¬ 
λίου Ιθαγένειας που διατυπώθηκε στην αριθμ. 1193 Συνεδρία του στις 
30.4.1991, επανέκτησαν την Ελληνική Ιθαγένεια οι κατωτέρω: 

1. Αμανατίδης Γεώργιος του Λάζαρου. 

2. Καρυπίδης ή Ξενίδης Νικόλαος του Παύλου. 

3. Λιολιοτάκης Ηλίας ίου Δημητρίου. 

4. Νίκου Λάζαρος του Γρηγορίου. 

5. Καλογιάννης Κων/νος του Ηλία. 

6. Τσομπανίδης Παντελής του Γεωργίου. 

7. Τσομπανίδης Ιωάννης του Παντελή. 

8. Ναστοϋλης Παναγιώτης του Χαραλάμπους. 

9. Στογίδης Παναγιώτης του Μιχαήλ. 

Αθήνα, 24 Μαΐου 1991 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 
- + - 

Αριθ. 5281/5574, 5530/5864 (3) 

Πολιτογράφηση της αλλοδαπής ΤΑΣΟΤΔΗ Αναστασίας του Κων/νου 
και ενός άλλου προσώπου. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 5281/5574/28.5.1991 απόφαση του Υφυπουργού Εσω¬ 
τερικών, έγινε δεκτή η από 19.1.1990 αίτηση πολιτογράφησης της 
ομογενούς αλλοδαπής ΤΑΣΟΤΔΗ Αναστασίας του Κων/νου, για από¬ 
κτηση της Ελληνικής ιθαγένειας. 

Με τη Φ. 5530/5864 όμοια με την ίδια παραπάνω χρονολογία 
έγινε δεκτή η από 13.9.1989 αίτηση πολιτογράφησης της ομογενούς 
αλλοδαπής ΓΚΑΡΝΙΔΗ Γκραζίνας του Δημητρίου, για απόκτηση της 
Ελληνικής ιθαγένειας. 

Αθήνα, 28 Μαΐου 1991 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

-♦- 

Αριθ. 30799 (4) 

Ανακατανομή ορισμένων ποσών επιχορήγησης της απόφασης 27322/ 

20.3.1991 του Αναπλ. Υπουργού^Εθν. Οικονομίας, που παρέμειναν 

αδιάθετα, σύμφωνα με την παρ. 2 του άρθρου 2 αυτής. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό και την 
ανάπτυξη και άλλες διατάξεις» και ειδικότερα το άρθρο 6 παρ. 8 αυτού. 

2. Τις διατάξεις του Ν. 1558/85 (ΦΕΚ 137/26.7.85 τευχ. Ά 
«Κυβέρνηση και Κυβερνητικά Όργανα». 

3. Τις διατάξεις της Υ/1201/5.10.1990 απόφασης του Πρωθυ¬ 
πουργού και του Υπουργού Εθνικής Οικονομίας «Καθορισμός αρμοδιο¬ 
τήτων του Αναπληρωτή Υπουργού Εθν. Οικονομίας Ευθύμιου Χριστο¬ 
δούλου». 

.. 4. Την 22165/4.1.91 απόφαση του Αναπλ. Υπουργού Εθν. Οικονο¬ 
μίας «Καθορισμός κονδυλίων επιχορηγήσεων έτους 1991 σύμφωνα με 
το δεύτερο εδάφιο της παρ. 8 του άρθρου 6 του Ν. 1892/90». 

5. Την 23861/19.2.91 απόφαση του Αναπλ. Υπουργού Εθν. Οικο¬ 
νομίας «Αναπροσαρμογή των ποσών επιχορήγησης της απόφασης 
22165/4.1.91 σύμφωνα με το τελευταίο εδάφιο της παρ. 8 του άρθοου 
6 του Ν. 1892/90». 

6. Την υπ’ αριθμ. 27322/20.3.91 απόφαση του Αναπλ. Υπουργού 
Εθν. Οικονομίας και ειδικότερα το τελευταίο εδάφιο της περίπτωσης (β) 
της παρ. 2 του άρθρου 2 αυτής, αποφασίζουμε: 

Άρθρο 1 

Από το συνολικό ποσό επιχορηγήσεων που κατανεμήθηκε στις Γνω- 
μοδοτικές Επιτροπές: Κεντρικής Μακεδονίας - Δυτ. Μακεδονίας - Δυτ. 
Ελλάδας - Στερεάς Ελλάδας - Κρήτης και Ε.Ο.Μ.Μ.Ε.Χ. σύμφωνα με 
το εδάφιο (β) της παρ. 2 του άρθρου 2 της 27322/20.3.1991 απόφα¬ 
σης του Αναπλ. Υπουργού Εθνικής Οικονομίας, ποσό δραχμών ΕΚΑ¬ 
ΤΟΝ ΤΡΙΑΝΤΑ ΤΕΣΣΑΡΩΝ ΕΚΑΤΟΜΜΥΡΙΩΝ ΕΝΝΙΑΚΟΣΙΩΝ 
ΣΑΡΑΝΤΑ ΕΠΤΑ ΧΙΛΙΑΔΩΝ (134.947.000) που έμεινε αδιάθετο, 
μεταφέρεται στην Γνωμοδοτική Επιτροπή Αττικής για τις επιχορηγή¬ 
σεις επενδύσεων των επιχειρήσεων των οποίων οι αιτήσεις υποβλήθη¬ 
καν μέχρι 31.10.1990 και οι οποίες έχουν χαρακτηρισθεί από τη Γε¬ 
νική Γραμματεία Έρευνας και Τεχνολογίας ως επιχειρήσεις παραγω¬ 
γής προϊόντων ή παροχής υπηρεσιών εξαιρετικά προηγμένης τεχνολο¬ 
γίας. 


Το υπόλοιπο αδιάθετο ποσό θα κατανεμηθεί με νεότερη απόφαση του 
Υπουργού Εθν. Οικονομίας. 

Άρθρο 2 

1. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

Αθήνα, 2 Μαΐου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΘ. ΧΡΙΣΤΟΔΟΥΛΟΥ 
-♦- 

Αριθ. 2029899/2633/0022 (5) 

~~ΰ - 

Καθορισμός ύψους των μηνιαίων αποδοχών του Χρ. Πάλλη, ειδικού σε 

θέματα κεφαλαιαγοράς στο Χρηματιστήριο Αξιών Αθηνών. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ, 

ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 337/89 «Περί Οργανισμού του Χρηματι¬ 
στηρίου Αξιών Αθηνών». 

2. Την υπ’ αριθμ. 59683/14.12.Τ990 Απόφαση Προκήρυξη του 
Αναπληρωτή Υπουργού Εθνικής Οικονομίας για πλήρωση με επιλογή 
(3) τριών θέσεων διαφόρων ειδικοτήτων στο Χ.Α.Α. 

3. Τις διατάξεις του άρθρου 16 του Π.Δ. 410/88. 

4. Τις διατάξεις του Ν. 1876/90 άρθρο 19, παρ. 2 «Ελεύθερες Συλ¬ 
λογικές διαπραγματεύσεις». 

5. Τις διατάξεις του άρθρου 40 του Ν. 849/78, 

6. Τον από 21.1.91 πίνακα επιλεγέντων που κατάρτησε η τριμελής 
επιτροπή επιλογής υποψηφίων. 

7. Την από 21.2.1991 απόφαση του Δ.Σ. του Χ.Α.Α. για διορισμό 
του Χρήστου Πάλλη ως ειδικού σε θέματα κεφαλαιαγοράς με σύμβαση 
εργασίας ιδιωτικού δικαίου αορίστου χρόνου (ΦΕΚ 41/14.3.90 του 
Ν.Π.Δ.Δ.). 

8. Την από 28.3.1991 απόφαση του Δ.Σ. του Χρηματιστηρίου περί 
καθορισμού του ύψους των μηνιαίων αποδοχών. 

9. Την υπ’ αριθμ. Υ 1201/5.10.90 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Εθνικής Οικο- 
ομίας Ευθύμιου Χριστοδούλου». 

10. Την υπ’ αριθμ. Υ 1140/1051173/1390/0001 (ΦΕΚ 420/ 
Β/10.7.90) απόφαση του Πρωθυπουργού και του· Υπουργού Οικονομι¬ 
κών, αποφασίζουμε: 

Καθορίζουμε το ύψος των μηνιαίων αποδοχών του Χρήστου Πάλλη 
του Λεωνίδα, που διορίστηκε στο Χρημ/ριο Αξιών Αθηνών ως ειδικός 
σε θέματα κεφαλαιαγοράς, με σχέση εργασίας ιδιωτικού δικαίου αορί¬ 
στου χρόνο σύμφωνα με τις διατάξεις του Ν. 993/79, όπως τροποποιή¬ 
θηκε με τον Ν. 1476/84 (ΦΕΚ 41/14.3.91 τ. ΝΠΠΔ) στο ποσό των 
140.000 δρχ. Το ποσό αυτό θα αναπροσαρμόζεται ετησίως με την εκά- 
στοτε χορηγούμενη γενική αύξηση στους μισθούς των δημοσίων υπαλ¬ 
λήλων. 

Η Γ ενική αυτή αύξηση θα ενσωματώνεται στον αρχικό μισθό και θα 
συνυπολογίζεται στην επόμενη αύξηση. 

Η ισχύς της παρούσας απόφασης αρχίζει από την ημερομηνία διορι¬ 
σμού του στο Χρηματιστήριο Αξιών Αθηνών, εφόσον κατά την ημερομη¬ 
νία αυτή ο ανωτέρω είχε αναλάβει καθήκοντα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαΐου 1991 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΕΥΘ. ΧΡΙΣΤΟΔΟΥΛΟΥ ΠΑΝ. ΔΕΛΗΜΗΤΣΟΣ 

Αριθ. 70512 (6) 

Εισφορά στο Διεθνή Οργανισμό Βιολογικής Καταπολεμήσεως Επιβλα¬ 
βών Ζώων και Φυτών (Ο.Ι.Ε.Β.) για το έτος 1991. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.Δ. 177/19 Νοεμβρίου 1974, ΦΕΚ 346, 
Τεύχος Α' της 19.11.1974 «περί συμμετοχής της Ελλάδος, ως μέλους, 
εις Διεθνείς Οργανισμούς αφορώντας εις κλάδους γεωργικής, κτηνια¬ 
τρικής, κτηνοτροφικής, δασικής και αλιευτικής παραγωγής». 

2. Την κοινή απόφαση των Υπουργών Συντονισμού - Προγραμματι¬ 
σμού, Εξωτερικών και Γεωργίας αριθμ. 257517/3607/1.5.1975, 
ΦΕΚ 540 τεύχος Β' της 26.5.75 «Περί εγκρίσεως συμμετοχής της Ελ¬ 
λάδος, ως μέλους, εις τον Διεθνή Οργανισμό Βιολογικής Καταπολεμή¬ 
σεως Επιβλαβών Ζώων και Φυτών (Ο.Ι.Ε.Β.) και καταβολής ετήσιας 
εισφοράς εις τούτον εκ του Κρατικού Προϋπολογισμού». 

3. Τις διατάξεις της παραγρ. 3 του άρθρου 20 του Ν. 1558/85. 

4. Σχετική εισήγηση της Δ/νσης Προστασίας Φυτικής Παραγωγής 
του Υπουργείου Γεωργίας. 

5. Την υπ’ αρ. Υ 1201/90 απόφαση του Πρωθυπουργού όπως συ¬ 
μπληρώθηκε με την Υ 1250/91, αποφασίζουμε: 

Εγκρίνουμε την καταβολή, στο Διεθνή Οργανισμό Βιολογικής Κατα¬ 
πολεμήσεως Επιβλαβών Ζώων και Φυτών (Ο.ΕΕ.Β.) της εισφοράς της 
χώρας μας, για το έτος 1991, ανερχομένης στο ποσό των τριών χιλιά¬ 
δων (3.000) ελβετικών φράγκων. 

Η απόφαση αυτή να δημοσιευθεί στην Εφημερίδα της Κυβερνήσεως.. 

Αθήνα, 2 Μαΐου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΞΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

ΑΝΤΩΝ. ΣΑΜΑΡΑΣ ΕΥΘΥΜΙΟΣ ΧΡΙΣΤΟΔΟΥΛΟΥ 

ΓΕΩΡΓΙΑΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

-♦- 

Αριθ. 50488 (7) . 

Ανασυγκρότηση Επιτροπής άρθρου 5 Ν. 1849/1989. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 5 του Ν. 1849/ 
1989 «Επέκταση και συμπλήρωση των στεγαστικών προγραμμάτων 
του Οργανισμού Εργατικής Κατοικίας (ΟΕΚ) 'και άλλες διατάξεις» 
(ΦΕΚ 113, τ.Α' της 8.5.1989), σε συνδυασμό με την παράγρ. 1 του 
άρθρου 7 του Ν. 1641/1986, για τα «μικτά δανειοδοτικά στεγαστικά 
προγράμματα του Οργανισμού Εργατικής Κατοικίας και άλλες διατά¬ 
ξεις» (ΦΕΚ 122, τ.Α της 11.8.86). 

2. Τις διατάξεις του άρθρου 40 του Ν. 1884/1990 (ΦΕΚ 81 τ. Α 
της 16.6.1990) «Διαρρυθμίσεις στην έμμεση φορολογία και άλλες δια¬ 
τάξεις». 

3. Το αριθ. 607 από 27 Φεβρουάριου 1991 έγγραφο της Γ.Σ.Ε.Ε., 
το αριθ. 2009776/926/0004 από 28 Φεβρουάριου 1991 έγγραφο 
του Υπουργείου Οικονομικών, το αριθ. 17560/338 από 3 Απριλίου 
1991 έγγραφο του ΟΕΚ και το αριθ. 18678 από 14 Μαΐου 1991 έγ¬ 
γραφο του Υπουργείου Εθνικής Οικονομίας. 

4. Την αριθ. 100919/90 (ΦΕΚ 778 τ. Β της 11.12.1990) από¬ 
φαση του Υπουργού Εργασίας «για μεταβίβαση αρμοδιοτήτων του 
Υπουργού Εργασίας και εξουσία υπογραφής στον Γενικό Γραμματέα, 
Ειδικό Γραμματέα, Προϊσταμένους Δ/νσεων, Υπηρεσιών και Τμημά¬ 
των», αποφασίζουμε: 

1. Ανασυγκροτούμε την ειδική πενταμελή Επιτροπή, που αναφέρεται 
στη δεύτερη παράγραφο του άρθρου 5 του Ν. 1849/89, όπως προβλέ- 
πεται με τις διατάξεις της παραγράφου 1 του άρθρου 7 του Ν. 1641/ 
86, αποτελούμενη από: 

1) Τον Ευάγγελο ΓΙερδίκη, εκπρόσωπο του Υπουργείου Εργασίας, 
σαν Πρόεδρο της Επιτροπής, αναπληρούμενο από την Όλγα Κατσί- 
ποδα, σαν μέλος. 

2) Τον Παναγιώτη Κουτσογιάννη, εκπρόσωπο του Υπουργείου Οι¬ 
κονομικών, σαν μέλος, αναπληρούμενο από τον Παναγιώτη Ζιάκα. 

3) Τον Νικόλαο Χατζημητάκο, εκπρόσωπο του ΟΕΚ, σαν μέλος, , 


αναπληρούμενο από τον Αντώνιο Λογοθέτη. 

4) Τον Φώτιο Αγαδάκο, εκπρόσωπο της ΓΣΕΕ, σαν Αντιπρόεδρο 
της Επιτροπής, αναπληρούμενο από τον Δημήτριο Κολιοκότση και 

5) Τον Νικόλαο Κοταιαφίτη, εκπρόσωπο της ΕΚΤΕ, που υποδεί¬ 
χθηκε από τον Υπουργό Εθνικής Οικονομίας, σαν μέλος, αναπληρού¬ 
μενο από τον Δημήτριο Βλάχα. 

2. Κατά τα λοιπά ισχύουν τα οριζόμενα στην αριθ. 50010/ 
15.1.1990 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Μαΐου 1991 
Ο Γενικός Γραμματέας 

ΙΩΑΝΝΗΣ ΣΤΕΦΑΝΟΥ ’ 

• - * - 

Αριθ. Α3/οικ. 6555 (8) 

Σύσταση μιας (1) θέσης κλάδου γιατρών Ε.Σ.Υ. στο ΝΙΜΤΣ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΑΝΑΠΛΗΡΩΤΗΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την αριθ. 8/77ης Ολομ./8.11.1990 απόφαση του ΚΕΣΥ. 

3. Την αριθ. 1140/1051173/1390/0001/10.7.1990 κοινή 
απόφαση του Πρωθυπουργού και του Υπουργού Οικονομικών, «ανά¬ 
θεση αρμοδιοτήτων στον Υφυπουργό Οικονομικών» (ΦΕΚ 420/Β/ 
90). 

4. Την αριθ. Υ.1059/90 απόφαση του Πρωθυπουργού «ανάθεση αρ¬ 
μοδιοτήτων στον Αναπληρωτή Υπουργό Υγείας, Πρόνοιας και Κοιν. 
Ασφαλίσεων» (ΦΕΚ 295/Β/90). 

5. Την αριθ. 648/13.7.1990 απόφαση - πρόταση του Διοικητικού 
Συμβουλίου του ΝΙΜΤΣ, αποφασίζουμε: ’ 

Συνιστάται και. προστίθεται στον κλάδο γιατρών Ε.Σ.Υ. του Υπουρ¬ 
γείου Υγείας, Πρόνοιας και Κοιν. Ασφαλίσεων μία (1) θέση κλάδου για¬ 
τρών Ε.Σ.Υ. ειδικότητας Γαστρεντερολογίας με βαθμό Επιμελητή Α' 
στον 1 Οργανισμό του Νοσηλευτικού Ιδρύματος Μετοχικού Ταμείου 
Στρατού (ΝΙΜΤΣ). 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Μαΐου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

Μ. ΕΒΕΡΤ Π. ΔΕΛΗΜΗΤΣΟΣ 

ΑΝΑΠΛ. ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 
•-♦- 

Αριθ. Φ43/1254 (9) 

Ανάθεση έργου με μίσθωση σε γιατρούς στο ΤΣΜΕΔΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αριθ. 188/24.1.1991 απόφαση της Πενταμελούς Επιτρο¬ 
πής Υπουργών, αποφασίζουμε: 

Καθορίζουμε τον αριθμό των προσώπων που μπορεί το Ταμείο Συ¬ 
ντάξεων Μηχανικών και Εργοληπτών Δημοσίων Έργων, να αναθέσει 
με σύμβαση μίσθωσης έργου τον έλεγχο της ιατροφαρμακευτικής και 
νοσοκομειακής περίθαλψης των ασφαλισμένων του σε πενήντα (50) για¬ 
τρούς διαφόρων ειδικοτήτων, για ένα (1) χρόνο. 

Οι παραπάνω γιατροί θα πρέπει να έχουν πτυχίο ιατρικής σχολής της 
ημεδαπής ή ισότιμο πτυχίο της αλλοδαπής και άδεια άσκησης επαγγέλ¬ 
ματος. 

Οι εν λόγω γιατροί που θα κατανέμονται στα γραφεία και τμήματα 
του ΤΣΜΕΔΕ, θα αμείβονται ως εξής: 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Α. Ελεγκτές γιατροί: 

1. Για το γραφείο Βέρροιας ένας (1) ελεγκτής γιατρός. Έργο του θα 
είναι ο έλεγχος των εκκρεμών λογ/σμών νοσηλειών των ασφαλισμέ-, 
νων, ο αριθμός των οποίων ανέρχεται μέχρι 4.000 περιπτώσεις και η 
συνολική αμοιβή του μέχρι 480.000 δρχ. 

2. Για τα γραφεία Καρδίτσας, Τρικάλων, Δράμας, Ηρακλείου, Άρ¬ 
τας, Καλαμάτας, Σερρών, Κατερίνης από ένα (1) ελεγκτή γιατρό. 
Έργο των γιατρών αυτών θα είναι ο έλεγχος των εκκρεμών λογ/σμών 
νοσηλειών των ασφαλισμένων του Ταμείου, ο αριθμός των οποίων ανέρ¬ 
χεται μέχρι 5.000 περιπτώσεις για κάθε ένα γιατρό. Το συνολικό ποσό 
αμοιβής για τον καθένα θα ανέρχεται μέχρι 600.000 δρχ. 

3. Για το τμήμα Πάτρας ένα (1) ελεγκτή γιατρό. Έργο του θα είναι ο 
έλεγχος των εκκρεμών λογαριασμών νοσηλειών των ασφαλισμένων, ο 
αριθμός των οποίων ανέρχεται μέχρι 7.000 περιπτώσεις. Το συνολικό 
ποσό αμοιβής του θα ανέρχεται μέχρι 840.000 $ρχ. 

4. Για τα γραφεία Κέρκυρας, Χανιών, Κομοτηνής, Τρίπολης, Λάρι¬ 
σας από ένα (1) ελεγκτή γιατρό. Έργο των γιατρών αυτών θα είναι ο 
έλεγχος των εκκρεμών λογ/σμών νοσηλειών των ασφαλισμένων, ο 
αριθμός των οποίων (ανέρχεται μέχρι 6.000 περιπτώσεις για κάθε ένα 
γιατρό. Η συνολική αμοιβή του καθενός ανέρχεται μέχρι 720.000 δρχ. 

5. Για το τμήμα Θεσσαλονίκης δϋο (2) ελεγκτές γιατροί. Έργο των 
γιατρών αυτών θα είναι ο έλεγχος των εκκρεμών λογ/σμών νοσηλειών 
των ασφαλισμένων, ο αριθμός των οποίων ανέρχεται μέχρι 9.000 περι¬ 
πτώσεις για κάθε ένα γιατρό. Το συνολικό ποσό αμοιβής του καθενός θα 
ανέρχεται μέχρι 1.080.000 δρχ. 

Β. Νοσοκομειακοί ελεγκτές γιατροί: 

1. Για το κεντρικό ΤΣΜΕΔΕ Αθήνας ένας (1) νοσοκομειακός ελε¬ 
γκτής γιατρός. Έργο του θα είναι: α) η σύνταξη εκκρεμών εκθέσεων ια¬ 
τρικών εξετάσεων για ασφαλισμένους του Ταμείου ασθενείς σε νοσηλευ¬ 
τήρια, μέχρι 1.000 περιπτώσεις, β) ο έλεγχος και ο υπολογισμός των 
εκκρεμών δαπανών των νοσηλειών των ασφαλισμένων που νοσηλεύτη¬ 
καν στο εξωτερικό, μέχρι 500 περιπτώσεις, γ) ο υπολογισμός εκκρεμών 
δαπανών νοσηλειών ασφαλισμένων ασθενών σε νοσηλευτήρια, ο αριθμός 
των οποίων ανέρχεται μέχρι 500 περιπτώσεις. 

Η συνολική αμοιβή του γιατρού για τις παραπάνω εργασίες θα ανέρ¬ 
χεται μέχρι το ποσό των 3.200.000 δρχ. 

2. Για το τμήμα Θεσσαλονίκης δύο (2) νοσοκομειακοί ελεγκτές για¬ 
τροί. Το έργο τους θα είναι η σύνταξη εκκρεμών υποθέσεων ιατρικών 
εξετάσεων ασφαλισμένων του Ταμείου ασθενών σε νοσηλευτήρια της πε¬ 
ριοχής Θεσσαλονίκης και μέχρι 800 περιπτώσεις για κάθε ένα γιατρό. 

Το συνολικό ποσό αμοιβής για τον καθένα γιατρό θα ανέρχεται σε 
1.280.000 δρχ. 

Γ. Ελεγκτές Οδοντίατροι: 

1. Για το κεντρικό ΤΣΜΕΔΕ Αθήνας ένας (1) ελεγκτής οδοντίατρος. 
Έργο του θα είναι ο έλεγχος τών εκκρεμών οδοντιατρικών νοσηλειών 
(προέγκριση, τελικός έλεγχος και έλεγχος δικαιολογητικών) ασφαλι¬ 
σμένων του Ταμείου στην περιφέρεια Αθήνας, Πειραιά, και προαστείων, 
ο αριθμός των οποίων ανέρχεται μέχρι 1.800 περιπτώσεις. 

Το συνολικό ποσό αμοιβής του θα ανέρχεται μέχρι 2.142.000 δρχ. 

2. Για το τμήμα Θεσσαλονίκης δύο (2) ελεγκτές οδοντίατροι. Το έργο 
τους θα είναι ο έλεγχος των εκκρεμών οδοντιατρικών νοσηλειών (προέ¬ 
γκριση, τελικός έλεγχος και έλεγχος δικαιολογητικών) ασφαλισμένων 
του Ταμείου στην περιφέρεια Θεσσαλονίκης, ο αριθμός των οποίων 
ανέρχεται μέχρι 4.000 περιπτώσεις για κάθε ένα γιατρό. 

Το συνολικό ποσό αμοιβής για τον καθένα γιατρό θα ανέρχεται σε 
1.080.000 δρχ. 

3. Για τις περιφέρειες Εδέσσης, Βέρροιας, Πρεβέζης, Γιαννιτρών, 
Αγρίνιου, Σπάρτης, Άργους, Άρτας, Κατερίνης, Πύργου, Κοζάνης, 
Καρδίτσας, Λειβαδιάς, Καβάλας, Καλαμάτας, Ρόδου, Τρίπολης, Λα¬ 
μίας, Μαντουδίου Εύβοιας, Χαλκίδας, Ηρακλείου Κρήτης, από ένα (1) 
ελεγκτή οδοντίατρο και για τις περιφέρειες Κομοτηνής, Κέρκυρας και 
Ιωαννίνων από δύο (2) ελεγκτές οδοντίατρους. Το έργο των γιατρών 
αυτών θα είναι ο έλεγχος των εκκρεμών οδοντιατρικών νοσηλειών (προ¬ 
έγκριση, τελικός έλεγχος και έλεγχος δικαιολογητικών) των ασφαλι¬ 
σμένων του Ταμείου και ο αριθμός των οποίων ανέρχεται μέχρι 420 πε¬ 
ριπτώσεις για κάθε ένα γιατρό. 

Το συνολικό ποσό αμοιβής για τον καθένα γιατρό θα ανέρχεται μέχρι 
500.000 δρχ. 

Το έργο των παραπάνω γιατρών δεν ανάγεται στον κύκλο των καθη¬ 
κόντων των υπαλλήλων του Ταμείου και δεν θα συνδέεται με το ωράριο 
εργασίας της υπηρεσίας. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Μαΐου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Μ. ΕΒΕΡΤ Μ. ΓΙΑΝΝΑΚΟΥ 

-♦- 

Αριθ. Φ29/464 (10) 

Ανακαθορισμός των συντάξεων και των κατωτάτων ορίων συντάξεων 
του Τ.Α.Ν.Π.Τ. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Α.Ν. 275/1936 «περί συστάσεως 
Ταμείου Ασφαλίσεως Ναυτικών Πρακτόρων και Υπαλλήλων» (ΦΕΚ 
470/1936 τ. Α) σε συνδυασμό με τις διατάξεις του άρθρου 14 του Β’ 
μέρους του Καταστατικού του Ταμείου αυτού (Υ.Α. Φ29/1455/1977 
ΦΕΚ 1028/18.10.77 τ. Β) και σε εφαρμογή των διατάξεων της από 
31.3.1982 πράξη Νομοθετικού Περιεχομένου (ΦΕΚ 40/31.3.82 τ. 
Α), όπως κυρώθηκε με το Ν. 1305/82 (ΦΕΚ 146/9.12.82 τ. Α) και 
του άρθρου 42 του Ν. 1543/85 (ΦΕΚ 73/26.4.1985 τ. Α). 

2. Τις διατάξεις των άρθρων 23, 24, 27 και 29 του Ν. 1558/85 
(ΦΕΚ Α 137) «Κυβέρνηση και Κυβερνητικά Όργανα», το Π.Δ. 
437/85 (ΦΕΚ Α 157) «Καθορισμός και ανακατανομή των αρμοδιοτή¬ 
των των Υπουργείων» και το Π.Δ. 180/1990 (ΦΕΚ Α' 64) «Διορισμός 
Υπουργών Αναπληρωτών Υπουργών και Υφυπουργών». 

3. Το Π.Δ. 105/1988 (ΦΕΚ Α 46) «Οργανισμός της Γενικής Γραμ¬ 
ματείας Κοινωνικών Ασφαλίσεων». 

4. Τη γνώμη του Διοικητικού Συμβουλίου του Τ.Α.Ν.Π.Υ., που δια¬ 
πιστώθηκε στην 87/24.4.1991 συνεδρίασή του, αποφασίζουμε: · 

Εγκρίνουμε την απόφαση που έλαβε το Διοικητικό Συμβούλιο του 
Τ.Α.Ν.Π.Υ. στην 87/24.4.1991 συνεδρίασή του για ανακαθορισμό 
των συντάξεων και των κατωτάτων ορίων που χορηγεί το Ταμείο με τη 
χορήγηση της Α.Τ.Α. από 1.1.1991 κατά ποστοστό 4%. 

Τα προκύπτοντα από την ανωτέρω αναπροσαρμογή ποσά μαζί με τα 
αναδρομικά από 1.1.1991 - 30.6.1991, θα καταβληθούν στους συ¬ 
νταξιούχους των δύο Κλάδων του Ταμείου από 1.7.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαΐου 1991 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 17153 (11) 

Απόσπαση της Κοινότητας Καρίτσας Δολόπων από το Υποθηκοφυλα¬ 
κείο Φουρνά Ευρυτανίας και υπαγωγή της στο Υποθηκοφυλακείο 
Καρδίτσας. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις α) του άρθρου 4 παρ. 1 του Ν. 3805/57, β) του άρ¬ 
θρου 7 παρ. 2 του Κ. Δ/τος της 19/23 Ιουλίου 1941 και 2) την με 
αριθμό 16/1991 απόφαση της Ολομέλειας του Δικαστηρίου των Πρω¬ 
τοδικών Καρδίτσας, αποφασίζουμε: 

Αποσπάμε την Κοινότητα Καρίτσας Δολόπων από το Υποθηκοφυλα¬ 
κείο Φουρνά Ευρυτανίας και την υπάγομε στο Υποθηκοφυλακείο Καρδί¬ 
τσας χωρίς τη συνδρομή των προϋποθέσεων του άρθρου 7 του Κ. Δ/τος 
της 19/23 Ιουλίου 1941. 

Η απόφαση αυτή ισχύει δύο μήνες μετά την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Μαΐου 1991 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

Αριθ. Στ5/21 (12) 

Σύσταση - συγκρότηση Επιτροπής υποβοήθησης της Επιτροπής 
• Απλούστευσης Νομοθεσίας στο Υπουργείο Εθνικής Παιδείας και 

Θρησκευμάτων. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του ν. 1943/1991 (ΦΕΚ 50/Α'/ 
11.4.91) «εκσυγχρονισμός της οργάνωσης και λειτουργίας της δημό¬ 
σιας διοίκησης, αναβάθμιση του προσωπικού της και άλλες διατάξεις». 

2. Το Π.Δ. 147/76 «περί του οργανισμού της Κεντρικής Υπηρεσίας 
του Υπουργείου Εθνικής Παιδείας και Θρησκευμάτων». 

3. Ότι με τα υπ’ αριθ. ΣΤ5/10/29.4.91 και ΣΤ5/10α/9.5.91 έγ¬ 
γραφά μας προς το Δ.Σ. του Συλλόγου των Υπαλλήλων της Κ.Υ. του 
ΥΠΕΠΘ και την ΑΔΕΔΥ, αντίστοιχα, ζητήθηκε ο ορισμός συνδικαλι¬ 
στικού εκπροσώπου, αποφασίζουμε: 

Α. Τη σύσταση τετραμελούς Επιτροπής υποβοήθησης της Επιτροπής 
Απλούστευσης Νομοθεσίας και αποτελείται από τους: 

1. Το Νομικό Συμβούλιο του Υπουργείου Εθνικής Παιδείας και Θρη¬ 
σκευμάτων. 

2. Το Γενικό Διευθυντή Διοικητικής Υποστήριξης. 

3. Τον αρμόδιο Προϊστάμενο για την οργάνωση και απλούστευση 
διαδικασιών. 

4. Έναν εκπρόσωπο των υπαλλήλων υποδειχθησόμενο από τον αρ¬ 
μόδιο συνδικαλιστικό φορέα. 

Στην επιτροπή αυτή συμμετέχουν και οι καθ’ ύλην αρμόδιοι, κάθε 
φορά, διευθυντές του Υπουργείου. 

Έργο της Επιτροπής είναι η υποβοήθηση του έργου της Ειδικής εν- 
δεκαμελούς Επιτροπής για την Απλούστευση της Νομοθεσίας του άρ¬ 
θρου 12 παρ. 2 του Ν. 1943/1991. 

Β. Ορίζουμε ως μέλη της παραπάνω επιτροπής τους: 

Ί. Πατρινέλη Γεώργιο, Νομικό Σύμβουλο του Υπουργείου Εθνικής 
Παιδείας και Θρησκευμάτων. 

2. Λευκαδίτη Δημήτριο, Γενικό Διευθυντή Διοικητικής Υποστήρι¬ 
ξή· . · 

3. Σαΐτη Χρήστο, Προϊστάμενο του Τμήματος Οργάνωσης και Με¬ 
θόδων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαΐου 1991 

. Ο ΥΠΟΥΡΓΟΣ 

ΓΕΩΡΓΙΟΣ ΙΟΥΦΛΙΑΣ 
- 4 - 

Αριθ. Φ. 124/84/Β2/1077 (13) 

Άδεια κατοχής Β' θέσης στον Κων/νο Φιλιππόπουλο. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 175/29.11.83 τ.Α’). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α'). 

4. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α'). 

6. Την αριθ. Η 2871/30.4.90 απόφαση ανάθεσης αρμοδιοτήτων 
στην Υφυπουργό του ΥΠΕΠΘ. 

7. Το αριθ. 2720/14.2.1991 έγγραφο του Ε.Μ.Π., αποφασί¬ 
ζουμε 

Παρέχουμε την άδεια στον Κωνσταντίνο Φιλιππόπουλο, λέκτορα του 
τμήματος Χημικών Μηχανικών του Ε.Μ Πολυτεχνείου να διδάξει στη 
Σχολή Ναυτικών Δοκίμων κατά τα ακαδημαϊκά έτη 1991-92 και 
1992-93. 

Η άδεια ισχύει από την ημέρα ανάληψης των καθηκόντων της δεύτε¬ 
ρης θέσης ή της έναρξης της δεύτερης απασχόλησης, εφόσον είχε προη- 
γηθεί η υποβολή αίτησης χορήγησης της σχετικής άδειας, αλλιώς από 


την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. ’ 

Ο ανωτέρω δικαιούται να λαμβάνει, εκτός το σύνολο των κάθε είδους 
ακαθαρίστων αποδοχών της οργανικής του θέσης και το σύνολο των 
κάθε είδους ακαθαρίστων αποδοχών της άλλης θέσης. 

Αθήνα, 28 Μαΐου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

Αριθ. Β1/251 (14) 

Μετονομασία τομέα και Εργαστηρίου του Τμήματος Οδοντιατρικής της 

Σχολής Επιστημών Υγείας του Πανεπιστημίου Θεσ/νίκης. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) των άρθρων 6 παρ. 4 (δ) και 7 παρ. 5 του Ν. 
1268/82 όπως τροποποιήθηκαν αντίστοιχα με τις διατάξεις των παρ. 
1 και 2 του άρθρου 48 του Ν. 1404/1983 (Α 73) και 

. β) της απόφασης Η. 2871/1990 Ανάθεση αρμοδιοτήτων στους 
Υφυπουργούς Εθνικής Παιδείας και Θρησκευμάτων Βασίλειο Μπεκίρη 
και Καλλιόπη (Κέλλυ) Μπουρδάρα (Β' 296). 

2. Την απόφαση της Γενικής Συνέλευσης του Τμήματος Οδοντιατρι¬ 
κής της Σχολής Επιστημών Υγείας του Πανεπιστημίου Θεσσαλονίκης 
(συνεδρίαση 92/26.3.1991), αποφασίζουμε: 

1. Μετονομάζεται ο Τομέας Ορθοδοντικής και Παραδοντιολογίας 
του Τμήματος Οδοντιατρικής της Σχολής Επιστημών Υγείας του Πανε¬ 
πιστημίου Θεσσαλονίκης σε Τομέα Ορθοδοντικής και Περιοδοντολο- 
γίας, χωρίς μεταβολή του γνωστικού του αντικειμένου. 

2. Το Εργαστήριο Προληπτικής Οδοντιατρικής και Παραδοντιολο- 
γίας που ιδρύθηκε με το Β.Δ. 413/71 (Α 126) μετονομάζεται σε Προ¬ 
ληπτικής Οδοντιατρικής και Περιοδοντολογίας. 

Αθήνα,. 23 Μαΐου 199 Γ .... 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- — 

Αριθ. Φ. 124/77/Β2/476Ι (15) 

Άδεια κατοχής Β' θέσης στο Θεόδωρο Τριβέλλα. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 1 παρ. 4 του Ν. 1256/82 Για την πολυθεσία την πο- 
λυαπασχόληση και την καθιέρωση ανωτάτου ορίου απολαβών στο Δη¬ 
μόσιο τομέα. 

Τα αριθ. 14874/632/6/87, 11527/507/10.5.88 έγγραφα του 
Ελεγκτικού Συνεδρίου. 

Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α'). 

Την αριθ. Β2/5305/7.9.1983 (ΦΕΚ 523/83 τ.Β’) απόφαση των 
Υπουργών Προεδρίας της Κυβέρνησης, Οικονομικών και Εθνικής Παι¬ 
δείας και Θρησκευμάτων. 

Την αριθ. Η 2871/30.4.1990 απόφαση ανάθεσης αρμοδιοτήτων 
στην υφυπουργό του ΥΠΕΠΘ (ΦΕΚ 296 τ.Β'). 

Το αριθ. Β 382/11.10.90 έγγραφο του Πανεπιστημίοιυ Θράκης, 
αποφασίζουμε: 

Παρέχουμε την άδεια στο Θεόδωρο Τριβέλλα, ειδικό επιστήμονα του 
τμήματος Πολιτικών Μηχανικών του Πανεπιστημίου Θράκης, να κατέ¬ 
χει και τη θέση του καθηγητή του τμήματος Μηχανολογίας του ΤΕΙ 
Καβάλας για ένα χρόνο. 

Η άδεια ισχύει από την ημέρα ανάληψης των καθηκόντων της δεύτε¬ 
ρης θέσης ή της έναρξης της δεύτερης απασχόλησης, εφόσον είχε προη- 
γηθεί η υποβολή αίτησης χορήγησης της σχετικής άδειας, αλλιώς από 
την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει, σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθάριστων απο¬ 
δοχών της πρώτης χρονικά θέσης και τα 3/4 του συνόλου των ακαθάρι¬ 
στων κάθε φύσης αμοιβών του της δεύτερης χρονικά θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαΐου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Λ. ΜΠΟΥΡΔΑΡΑ 
-♦- 

Αριθ. Φ. 124/78/Β2/5606 (16) 

Άδεια κατοχής Β' θέσης στον Αδαμάντιο Πασχαλίδη 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 1 παρ. 4 του Ν. 1256/82 Για την πολυθεσία τηνπο- 
λυαπασχόληση και την καθιέρωση ανώτατου ορίου απολαβών στο Δη¬ 
μόσιο τομέα. 

2. Την αριθ. Β2/5305/7.9.1983 (ΦΕΚ 523/83 τ.Β’) απόφαση 
των Υπουργών Προεδρίας της Κυβέρνησης, Οικονομικών και Εθνικής 
Παιδείας και Θρησκευμάτων. 

3. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α'). 

5. Την αριθ. Η 2871/30.4.1990 απόφαση ανάθεσης αρμοδιοτήτων 
στην υφυπουργό του ΥΠΕΠΘ (ΦΕΚ 296 τ.Β’). 

6. Την από 9.7.90 αίτηση του Αδαμάντιου Πασχαλίδη. 

7. Το αριθμ. Α.3094/26.11.90 έγγραφο του Πανεπιστημίου Θεσ¬ 
σαλονίκης αποφασίζουμε: 

Παρέχουμε την άδεια στον Αδαμάντιο Πασχαλίδη ειδικό επιστήμονα 
του τμήματος Αρχιτεκτόνων του Πανεπιστημίου Θεσσαλονίκης, να κα¬ 
τέχει τη θέση του μονίμου υπαλλήλου του κλάδου ΠΕ2 στη Δ/νση Περι¬ 
φερειακής Ανάπτυξης Κεντρικής Μακεδονίας του Υπουργείου Οικονο¬ 
μικών από 1.9.90 μέχρι 31.8.91. 

Η άδεια ισχύει από την ημέρα ανάληψης των καθηκόντων της δεύτε¬ 
ρης θέσης ή της έναρξης της δεύτερης απασχόλησης, εφόσον είχε προη- 
γηθεί η υποβολή αίτησης χορήγησης της σχετικής άδειας, αλλιώς από 
την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει, σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθάριστων απο¬ 
δοχών της πρώτης χρονικά θέσης και τα 3/4 του συνόλου των ακαθάρι¬ 
στων κάθε φύσης αμοιβών του της δεύτερης χρονικά θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαΐου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

Αριθ. ΥΠΠ0/Α10ΙΚ/Α1/1656 7 (17) 

Συγκρότηση επιτροπής υποβοήθησης του έργου της Επιτροπής Απλού- 

στευσης Νομοθεσίας του ΥΠΠΟ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Π.Δ. 941/77 «Περί Οργανισμού του Υπουργείου Πολιτι¬ 
σμού». 

β) του άρθρου 12 του Ν. 1943/91 «Εκσυγχρονισμός της οργάνωσης 
και λειτουργίας της δημόσιας διοίκησης, αναβάθμιση του προσωπικού 
της και άλλες διατάξεις». 

2. Την αριθ. ΔΙΚΝΠ/Φ.1/ΟΙΚ/13596/15.4.91 εγκύκλιο του 
Υπουργείου Προεδρίας της Κυβέρνησης. 

3. Την ΥΠΠΟ/ΓΝΟΣ/49610/28.11.90 (ΦΕΚ 743/Β) Κ.Υ.Α 
«Εξαίρεση από τον περιορισμό των τριών υπογραφών», αποφασί¬ 
ζουμε: 

1. Συγκροτούμε Επιτροπή, αποτελούμενη από τους εξής: 


α) Δημήτριο Παπαπετρόπουλο, Νομικό Σύμβουλο Διοικήσεως του 
Υπουργείου Πολιτισμού, ως Πρόεδρο. 

β) Ανδρέα Βασιλόπουλο, Γενικό Διευθυντή Διοικητικής Υποστήριξης, 
του Υπουργείου Πολιτισμού. 

γ) Αικατερίνη Παναγοπούλου, Προϊσταμένη του Γραφείου Νομοθετι¬ 
κού Συντονισμού του Υπουργείου Πολιτισμού. 

δ) Καλλιόπη Σαρανταένα, μόνιμη υπάλληλο με βαθμό Α' του κλάδου 
ΠΕΙ Διοικητικού του Υπουργείου Πολιτισμού, ως εκπρόσωπο της 
ΑΔΕΔΥ, αναπληρούμενη από τον Νικόλαο Κυριακόπουλο, μόνιμο 
υπάλληλο με βαθμό Β' του κλάδου ΔΕΙ Διοικητικού του ίδιου Υπουρ¬ 
γείου. 

2. Στην ανωτέρω Επιτροπή, θα συμμετέχει και ο εκάστοτε καθ’ ύλην 
αρμόδιος Διευθυντής του Υπουργείου Πολιτισμού, ανάλογα με το θέμα 
που συζητείται. 

3. Η γραμματειακή υποστήριξη της Επιτροπής θα ρυθμιστεί με σχε¬ 
τική έκδοση απόφασης από τον Πρόεδρο αυτής. 

4. Έργο της παραπάνω Επιτροπής θα είναι: 

α) Η συγκέντρωση και καταγραφή, κατά τομείς, των νομοθετικών 
και κανονιστικών ρυθμίσεων, αρμοδιότητας του Υπουργείου Πολιτι¬ 
σμού. 

β) Η επανεξέταση της αναγκαιότητας των ισχυουσών ρυθμίσεων, 
υπό το πρίσμα της ανταπόκρισης προς τις ανάγκες των πολιτών και από 
την άποψη της ανάλυσης κόστους ωφέλειας. 

γ) Ο εντοπισμός των περιπτώσεων, στις οποίες απαιτείται αναδια- 
μόρφωση του νομοθετικού υλικού (αναδιατύπωση, συμπλήρωση, κα¬ 
τάργηση ή και κωδικοποίηση), λόγω πολυνομίας, νομοθετικών αλληλο- 
επικαλύψεων ή άλλων νομοτεχνικών ατελειών, ώστε οι ισχύουσες νομο¬ 
θετικές και κανονιστικές ρυθμίσεις να καταστούν απλούστερες. 

δ) Η υποβολή σχετικών προτάσεων στην Επιτροπή Απλούστευσης 
Νομοθεσίας του Υπουργείου Προεδρίας της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Απριλίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 
-- 

Αριθ. ΥΠΠΟ/ΔΙΛΑΠ/Γ/619/23880 (18) 

Χαρακτηρισμός ως έργου τέχνης του κτιρίου ιδιοκτησίας Αρχιεπισκο¬ 
πής στην οδό Μακρή 2 και Φρειδερίκης Κατάσου 1 στο Μεσολόγγι. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την Π.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα - Μπενάκη» (ΦΕΚ 
286/τ.Β/20.4.90) και την Υ.Α. ΥΠΠΟ/ΓΝΟΣ/54280/20.12.90 
(ΦΕΚ 824/Β/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου που σχημάτισε για το θέμα η 2η 
Εφορεία Νεωτέρων Μνημείων. 

4. Την ομόφωνη γνωμοδότηση του Κεντρικού Συμβουλίου Νεωτέ¬ 
ρων Μνημείων με αριθμό 3/31.1.91, αποφασίζουμε: 

Χαρακτηρίζουμε ως έργο τέχνης σύμφωνα με τις διατάξεις του Ν. 
1469/50 το κτίριο ιδιοκτησίας Αρχιεπισκοπής στην οδό Μ. Μακρή 2 
και Φρειδ. Κατάσου 1 στο Μεσολόγγι. 

Πρόκειται για αξιόλογο νεοκλασσικό κτίριο με χαρακτηριστικά μορ- 
φολογικά στοιχεία και διάταξη όψεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Απριλίου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

Α. ΨΑΡΟΥΔΑ - ΜΠΕΝΑΚΗ 

Αριθ. 2972 . (19) 

Συμπλήρωση της 532253/76 απόφασης Υπουργών Προεδρίας Κυ- 
βερνήσεως και Μεταφορών και Επικοινωνιών, όπως τροποποιήθηκε 
με την 522874/79 ομοία. 

ΟΙ ΥΠΟΥΡΓΟΙ ΤΟΥΡΙΣΜΟΥ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τον Ν. 1624/51 περί κυρώσεως, τροποποιήσεως και συμπληρώ- 
σεως του Α.Ν. 1565/50 περί συστάσεως ΕΟΤ. 

β. Τις διατάξεις του Ν.Δ. 701/70 «περί ενεργουμένων δια κατηγο¬ 
ριών τινών αυτοκινήτων μεταφορών και επιβαλλόμενων διοικητικών 
κυρώσεων εις τους κατοίχους και οδηγούς αυτών». 

γ. Τον Ν. 1835/89 (ΦΕΚ 76/Α/14.3.89) περί συστάσεως Υπουρ¬ 
γείου Τουρισμοί. 

δ. Τις 532253/76 και 522874/79 Κοινές Υπουργικές αποφάσεις, 
ε. Την 4477/213/85 συμπληρωματική Υπουργική Απόφαση, 
στ. Τα 12302/32/15.4.91 και 4169/306/22.2.91 έγγραφα με 
την σύμφωνη γνώμη του Υπουργείου Μεταφορών και Επικοινω¬ 
νιών. 

ζ. Τη σύμφωνη γνώμη του ΕΟΤ, αποφασίζουμε: 

Συμπληρώνουμε ως κατωτέρω το άρθρο 11 της 532253/76 Κοι¬ 
νής Υπουργικής Απόφασης, όπως τροποποιήθηκε με την 4477/ 
213/85 ομοία: (β' παράγραφος άρθρου μόνου). 

6. Ο χρόνος κυκλοφορίας των αυτοκινουμένων τροχόσπιτων, λόγω 
της ειδικής κατασκευής και χρήσης τους, ορίζεται σε δέκα (10) χρόνια, 
από της κατασκευής τους, και εφόσον αυτά κρίνονται κατάλληλα από 
πλευράς ασφαλούς κυκλοφορίας. 

7. Επιτρέπεται στις επιχειρήσεις ενοικίασης Ι.Χ. αυτ/των να εκμι¬ 
σθώνουν και τεθωρακισμένα αυτοκίνητα χωρίς οδηγό, εφόσον αυτά εί¬ 
ναι εγκεκριμένου τύπου και αντιρρυπαντικής τεχνολογίας, και τα οποία 
θα συμπεριλαμβάνονται στον ελάχιστο αριθμό αυτ/των ανάλογα με την 
έδρα της επιχείρησης και σύμφωνα με τις διατάξεις της 532253/76 
απόφασης. 

Ο χρόνος κυκλοφορίας των ειδικών αυτών οχημάτων ορίζεται δεκαε- 
. τής (1 θετής) λόγω της ειδικής τους κατασκευής και χρήσης και εφόσον 
αυτά κρίνονται κατάλληλα από πλευράς ασφαλούς κυκλοφορίας. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 30 Μαΐου 1990 


ΟΙ ΥΠΟΥΡΓΟΙ 

ΤΟΥΡΙΣΜΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝ. ΚΕΦΑΛΟΓΙΑΝΝΗΣ Ν. ΓΚΕΛΕΣΤΑΘΗΣ 


Αριθ. 7001/2/436 κη (20) 

Κατάργηση Υπηρεσίας Ασφαλείας Κέντρου Προσωρινής Διαμονής 
Προσφύγων Σαγιάδάς. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 


Έχοντας υπόψη τις διατάξεις: 

1. Του άρθρου 11 παρ. 5 του ν. .1481/1984 «Οργανισμός Υπουρ¬ 
γείου Δημόσιας Τάξης» (Α - 152), όπως αυτό αντικαταστάθηκε με το 
άρθρο 1 παρ. 1 του ν. 1590/1986 (Α - 49). . 

2. Του π.δ. 137/1986 «Συγκρότηση της Γενικής Γραμματείας Δη¬ 


μόσιας Τάξης σε Υπουργείο Δημόσιας τάξης» (Α-51), αποφασί¬ 
ζουμε: 

Καταργείται η Υπηρεσία Ασφαλείας Κέντρου Προσωρινής Διαμονής 
Προσφύγων Σαγιάδας (ΥΠ. ΑΣΦ./ΚΕ.Π.ΔΙ.Π. Σαγιάδας), της Αστυ¬ 
νομικής Διεύθυνσης Θεσπρωτίας, που έπαυσε να λειτουργεί από 
15.4.1991, διότι εξέλιπαν οι λόγοι για τους οποίους είχε συσταθεί βά¬ 
σει της 7001/2/436γ από 16.1.1991 απόφασης του Υπουργού Δη¬ 
μόσιας Τάξης «Σύσταση Προσωρινών Αστυνομικών Υπηρεσιών» 
(Α-41). Καταργούνται, επίσης, το εδάφιο στ της παρ. 1 της εν λόγω 
απόφασης και το εδάφιο γ της παρ. 3 της ίδιας απόφασης που αφορούν 
την ΥΠ.ΑΣΦ./ΚΕ.Π.ΔΙ.Π. Σαγιάδας.. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαΐου 1991 

. Ο ΥΠΟΥΡΓΟΣ 

ΙΩΑΝΝΗΣ ΒΑΣΙΛΕΙΑΔΗΣ 

- ' 

Αριθ. 3197/90 (21) 

Κατάργησις του 25/1984 Κανονισμού της Ιεράς Συνόδου. 

Η ΙΕΡΑ ΣΥΝΟΔΟΣ ΤΗΣ 
4 ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τον υπ’ αριθ. 25/1984 Κανονισμόν Αυτής «Περί διοικήσεως και 
διαχειρίσεως του ιδρύματος ΘΕΟΚΛΗΤΟΝ ΙΕΡΟΝ ΠΡΟΣΚΥΝΗΜΑ 
«Η ΑΓΙΑ ΤΡΙΑΣ» ΑΣΚΗΤΗΡΙΟΥ ΓΑΡΓΑΛΙΑΝΩΝ της Ιεράς Μητρο- 
πόλεως Τριφυλίας και Ολυμπίας. (ΦΕΚ 7/τ,Α/22.1.1985). 

2. Την υπ’ αριθ. 1426/6.12.1990 εισήγησιντου Σεβ. Μητροπολί¬ 
του Τριφυλίας και Ολυμπίας Στεφάνου, Προέδρου του Ιερού Προσκυνή¬ 
ματος, περί καταργήσεως τούτου, καθ’ όσον έπαυσε εκπληρούν τους 
όρους λειτουργίας αυτού. 

3. Την από 13.12.1991 απόφασιν Αυτής, αποφασίζει: 

Την από της δημοσιεύσεως της παρούσης κατάργησιν του υπ’ αριθ. 
25/1984 Κανονισμού «Περί διοικήσεως και διαχειρίσεως του ιδρύμα¬ 
τος ΘΕΟΚΛΗΤΟΝ ΙΕΡΟΝ ΠΡΟΣΚΥΝΗΜΑ «Η ΑΓΙΑ ΤΡΙΑΣ» 
ΑΣΚΗΤΗΡΙΟΥ ΓΑΡΓΑΛΙΑΝΩΝ της Ιεράς Μητροπόλεως Τριφυλίας 
και Ολυμπίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

|0 Αθηνών ΣΕΡΑΦΕΙΜ 
|0 Φθιώτιδος ΔΑΜΑΣΚΗΝΟΣ 
|0 Σύρου, Τήνου κ.λπ. ΔΩΡΟΘΕΟΣ 
|0 Αιτωλίας και Ακαρνανίας ΘΕΟΚΛΗΤΟΣ 
|0 Γυθείου και Οιτύλου ΣΩΤΗΡΙΟΣ 
|0 Μαντινείας και Κυνουρίας ΘΕΟΚΛΗΤΟΣ 
ΙΟ Αλεξανδρουπόλεως ΑΝΘΙΜΟΣ 
|0 Πολυανής και Κιλκισίου ΑΜΒΡΟΣΙΟΣ 
|0 Σάμου και Ικαρίας ΠΑΝΤΕΛΕΗΜΩΝ 
|0 Παραμυθίας, Φιλιατών και Γηρομερίου ΤΙΤΟΣ 
|Ό Ιωαννίνών ΘΕΟΚΛΗΤΟΣ 

|0 Γρεβενών ΣΕΡΓΙΟΣ 
Ο Αρχιγραμματεύων 
Αρχιμ. Δαμασκηνός Καρπαθάκης 



_ ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ ΙΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιοτρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ 

104 32 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιοτρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 5Ζ48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


Ο 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8.σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

10.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

β) » » ■ » Β' 

» 

19.000 

» 

950 

γ) » » » Γ' 

» 

6.000 

» 

0 300 

δ) » » » Δ' 

» 

18.000 

» 

900 

ε) » » » Αναπτυξιακών Πράξεων 


12.000 

» 

600 

στ) » » » ΙΜ.Π.Δ.Δ. 

» 

6.000 

» 

300 

ζ) » » » ΠΑΡΑΡΤΗΜΑ 

» 

3.000 

» 

150 

η) » » » Δελτ. Εμπ.& Βιομ. Ιδ. 

» 

6.000 

» 

300 

θ) » » » Αν. Ειδικού Δικαστηρίου 

» . 

1.500 

» 

75 

ι) » » » Α.Ε. & Ε.Π.Ε. 

» 

40.000 

» 

2.000 

ια) Για όλα τα Τεύχη 

» 

85.000 

» 

4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















